Kia

Kia er et sørkoreansk bilmerke. 

I 2018 har Kia over femti tusen ansatte og lager over 3 millioner biler årlig på 14 fabrikker i Sør-Korea, Kina, Vietnam, Slovakia, USA, Mexico og India. 

De har designsenter i Hwaseong, Frankfurt og Irvine i California.  Tyske Peter Schreyer (født 1953) som tegnet stilikonet Audi TT har stått for Kia-design siden 2006. Siden 2010 har "Tigernesen" vært firmaets stil.Meeting Peter Schreyer, man behind Kias tigernose grille i autocar.co.uk den 20. november 2016.

Historie
Navnet betyr «stiger opp av Asia» og startet i 1944 med produksjon av sykkeldeler, fra 1946  komplette sykler, og fra 1961 motorsykkel. Året efter lanserte de en liten trehjulet lastebil, og i 1971 en med fire hjul.

Første personbil var en lisensprodusert Mazda 1000/1300 de kalte "Brisa". Så kom en Mazda 818 de kalte K-303, før de lisensbygde Peugeot 604 og Fiat 132. Første eksport var til Sør-Amerika i 1976.Trond Hansen, Made in Korea i Aftenposten den 24. mars 2001.

Nyttekjøretøyene fortsatte å være basert på Mazda. I begynnelsen av 1980-tallet slo Kia seg sammen med Asian Motors, kjent for tyngre nyttekjøretøyer.

Kia hadde finansielle problemer i siste halvdel av 1990-tallet, og ble i 1998 kjøpt opp av Hyundai.  

I 2009 åpnet de sin andre fabrikk i Yancheng, Kina med plass til 300 000 biler.Kia satser i Aftenposten den 6. januar 2009. Året efter åpnet en i USA.

Kia i Europa

Kia Motors Europe har sitt designsenter i tyske Frankfurt.  I 2006 åpnet Kia en fabrikk i slovenske Žilina,Kia bygger i Europa i Stavanger Aftenblad den 14. november 2005. som i 2021 bygget over 350,000 kjøretøy og 540,000 hybride drivlinjer.

Kia i Norge

De to første som i  1994 ble importert til Norge av firmaet Kia Bil Norge AS, var Kia Sephia og Kia Sportage med tre års garanti.Thor Fr. Sundene, Koreanerne kommer i VG den 28. oktober 2003. De 3 400 enheter solgt først året var litt over 3 % markedsandel i Norge.

I 1994 importerte de også Kia Pride, en elbil med 100 km rekkevidde.Koreansk el-bil i Bergens Tidende den 31. augustus 1994.
Kia ble i 2010 første bilmerke med syv års garanti på alle modeller.Ola Hegvold, Kia med sju års nybilgaranti i Adresseavisen den 23. februar 2010.

På 2010-tallet lanserte de elbilen Kia Soul og hybridene Kia Optima og Kia Niro, som også kommer som elbil.  Senere kom den familiebilen Kia EV6 i 2021, den store SUVen Kia EV9 i 2023 og den lille SUVen Kia EV3 i 2024, fulgt av Kia PV5 og KiA EV4 i 2025 og 2026.

 Modeller som har vært solgt i Norge 

 Kia Besta og Kia Bongo varebiler (1980–)
 Kia Sephia og Kia Shuma, mindre familiebiler (1992–2003)
 Kia Sportage (1993–) mindre SUV
 Kia Credos og Kia Clarus (1995–2001)
 Kia Carnival (1998–), GUV flerbruksbil
 Kia Carens (1999–2019, 2021–) minivan
 Kia Magentis og Kia Optima og Kia K5 (2000–)
 Kia Rio liten familiebil (2000–23)
 Kia Sorento SUV (2002–) medium SUV
 Kia Cerato (2003–24), mindre familiebil
 Kia cee'd (2006–) og pro'ceed, mindre familiebil
 Kia Picanto (2003–), liten bybil 
 Kia Soul (2009–), mindre elbil
 Kia Venga (2009–19), liten flerbruksbil
 Kia Niro (2016–) elbil, bensin eller hybrid
 Kia Stonic (2017–) liten SUV
 Kia Stinger (2017–23), hybrid familiebil
 Kia EV6 (2021–), mellomstor stasjonsvogn
 Kia EV9 (2023–), stor familiebil
 Kia EV3 (2024–), mindre familiebil
 Kia PV5 (2025–), flerbruksbil
 Kia EV4 (2026–), mellomstor kombi familiebil
 Kia EV2 (2026–), liten familiebil

 Referanser

 Eksterne lenker 

 Den norske importøren
 Bilnorge.no sin historie om merket



Kategori:Selskaper etablert i 1944
Kategori:1940-årene i Korea

Kategori:Bussprodusenter